पंचायत समिति की साधारण सभा में छाए रहे जनसमस्याओं के मुद्दे
खींवसरपंचायत समिति की बुधवार को साधारण सभा की बैठक में जनप्रतिनिधियों ने अपने-अपने क्षेत्र की समस्याएं रखकर उनके निस्तारण करने की बात कही। खड़काली पंचायत समिति सदस्य बलवंतसिंह ने नागौर ब्लॉक सीएमएचओ से कहा कि खड़काली उप स्वास्थ्य केंद्र पर पिछले 6 वर्षों से एएनएम का पद रिक्त है। इस ग्राम पंचायत में तीन गांव है। रेतीले इलाके में सर्दी जुकाम की दवा के लिए भी बीस किलोमीटर जाना पड़ता है। वहीं इस गांव से खींवसर पंचायत समिति आने के लिए कोई यातायात सुविधा भी नहीं है। दो- दो बसों को बदलने के बाद पंचायत समिति पाते है। उन्होंने अधिकारियों को आड़े हाथों लेते हुए कहा कि रिक्त पद पर नियुक्ति के लिए हमने कई चक्कर काटे मगर विभाग कोई सुनवाई नहीं कर रहा। भूण्डेल सरपंच विशनसिंह निम्बाेला ने कहा कि भुण्डेल में पिछले एक वर्ष से एएनएम का पद खाली होने के कारण जननी सुरक्षा योजना में बड़ी समस्याएं होती है। गरीब परिवारों को दूसरे गांवों में जाना पड़ता है।
ढीले तारों का नहीं हो रहा सुधार - बैठक में एसडीएम कुशल कुमार कोठारी ने अधिकारियों से पूछा कि पिछली बैठक में जो समस्याएं आई उनके निस्तारण के क्या प्रयास किए। इस पर डिस्कॉम के सहायक अभियंता मनोज बंसल ने बताया कि धोलियाडेर के तीनों फीडरों की ढीले तारों की समस्याएं आई थी उसका समाधान कर दिया गया। इस पर पंचायत समिति नीरज परिहार ने कहा कि दो से तीन माह बाद बैठक में आते है। फिर यहां आकर झूठ क्यों बोलते हो। इन फीडरों पर अभी तक कोई कार्य नहीं हुआ है। आप सिर्फ झूठ बोलकर बचना चाहते है। वहीं टांकला सरपंच गिरधारीराम चौकीदार ने कहा कि टांकला में बिजली लाइन के ढीले तारों के कारण कई बड़े हादसे हो रहे है। इन्हें शीघ्र दुरुस्त करवाया जाए।
सर्दीमें पेयजल किल्लत है तो फिर गर्मी में क्या होंगे हालात
खींवसरग्राम पंचायत सरपंच सरोज भाटी ने कहा कि कस्बे में पेयजल संकट को लेकर विभाग कोई ठोस कदम नहीं उठा रहा है। जिसके चलते कई बार प्रदर्शन हुआ है। अधिकारियों की अनदेखी को बर्दाश्त नहीं किया जाएगा। जनता की समस्या का समाधान करना ही होगा। बिरलोका सरपंच ने अधिकारियों पर आरोप लगाया कि पिछले दिनों दो नए खोदे गए नलकूपों में पुराना मोटर पंप डालकर चालू कर दिया गया। विभाग के अधिकारी एस्टीमेट तो नई मोटर पंप का लगाते है। सरपंच विशनसिंह ने कहा कि भूण्डेल पंचायत क्षेत्र में 80 प्रतिशत जीएलआर टूटे पड़े है। वहीं इनकी बरसों से मरम्मत नहीं करने का आरोप लगाया।
येरहे उपस्थित
खींवसरतहसीलदार ओमप्रकाश शर्मा, नागौर बीसीएमएचओ महेंद्रसिंह मीणा, जलदाय विभाग के एईएन दुर्गाशंकर स्वामी, प्रधान पूूनाराम, उप प्रधान किशोरसिंह, पीडब्ल्यूडी के जेईएन मुकेश बेड़ा, जलदाय विभाग के जेईएन जितेंद्र मीणा, खनिज विभाग के फोरमैन सोहनलाल गुरु, जिला परिषद सदस्य धर्मेंद्र गोदारा, महेंद्रसिंह, आचीणा सरपंच भैराराम जाजड़ा, भेड़ सरपंच उर्मिला लेगा, करणूं सरपंच चंदाराम जाखड़, नारवा सरपंच सेवाराम, बैरावास सरपंच राजू देवी, पंचायत समिति सदस्य रोशन उपाध्याय, ग्राम सेवक हरभजनसिंह, सरपंच प्रतिनिधि सुरेश विश्नोई, नरेश भाटी सहित कई जनप्रतिनिधि अधिकारी उपस्थित थे।
खींवसर. अटलसेवा केंद्र में आयोजित साधारण सभा की बैठक में उपस्थित जनप्रतिनिधि।
hin_Deva hin_Deva hin_Deva hin_Deva hin_Deva hin_Deva awa_Deva hin_Deva